**Ministru kabineta noteikumu projekta „Grozījumi Ministru kabineta 2011. gada 19. oktobra noteikumos Nr.815 „Pārresoru koordinācijas centra nolikums”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Valsts kapitāla daļu pārvaldības koncepcija (atbalstīta ar Ministru kabineta 2012. gada 4. jūnija rīkojumu Nr.246 „Par Valsts kapitāla daļu pārvaldības koncepciju”).  Publiskas personas kapitāla daļu un kapitālsabiedrību pārvaldības likuma 22.panta pirmā daļa un Pārejas noteikumu 2.1.apakšpunkts.  Ministru kabineta 2015. gada 31.marta sēdes protokollēmums (prot Nr.17, 27.§**).** |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 1.janvārī ir stājies spēkā Publiskas personas kapitāla daļu un kapitālsabiedrību pārvaldības likums (turpmāk - Kapitālsabiedrību pārvaldības likums). Šī likuma 22.pants nosaka, ka Ministru kabinets nosaka valsts pārvaldes iestādi, kura pilda koordinācijas institūcijai likumā noteiktos uzdevumus. Likuma pārejas noteikumu 2.1.apakšpunkts nosaka, ka Ministru kabinets šo lēmumu pieņem līdz 2015. gada 1. martam. Ministru kabinets 2015. gada 31. marta sēdē, izskatot Ekonomikas ministrijas sagatavoto informatīvo ziņojumu „Par valsts kapitālsabiedrību un valsts kapitāla daļu pārvaldības koordinācijas institūciju” pieņēma lēmumu konceptuāli atbalstīt, ka koordinācijas institūcijai likumā noteiktos uzdevumus pilda Pārresoru koordinācijas centrs. Šāds risinājums pēc būtības atbilst Publiskas personas kapitāla daļu un kapitālsabiedrību pārvaldības likuma 22.panta pirmajai daļai un Valsts kapitāla daļu pārvaldības koncepcijai (turpmāk - Koncepcija), ar kuru tika atbalstīts risinājums par centralizēto pārvaldības institūciju kā Ministru kabineta pārraudzībā esošu tiešās pārvaldes iestādi. Ņemot vērā Ministru kabineta 2015. gada 31. marta sēdē pieņemto konceptuālo lēmumu, nepieciešams veikt grozījumus Ministru kabineta 2011. gada 19. oktobra noteikumos Nr.815 „Pārresoru koordinācijas centra nolikums”, lai juridiski korekti nodrošinātu Kapitālsabiedrību pārvaldības likuma 22. panta pirmajā daļā Ministru kabinetam dotā uzdevuma izpildi.  Noteikumu projekts nosaka, ka Kapitālsabiedrību pārvaldības likuma 22. panta pirmajā daļā minētajai koordinācijas institūcijai likumā noteiktos uzdevumus pilda Pārresoru koordinācijas centrs. Līdz ar to tiek noteikta valsts pārvaldes iestāde, kas veiks Kapitālsabiedrību pārvaldības likuma 22.pantā minētās koordinācijas institūcijas uzdevumus, kuri pašlaik netiek pildīti, tādējādi kavējot Kapitālsabiedrību pārvaldības likumā ietvertā regulējuma un labākas publisko personu kapitāla daļu un kapitālsabiedrību pārvaldības īstenošanu .  Noteikumu projekts paredz Kapitālsabiedrību pārvaldības likuma paredzētās konsultatīvās padomes izveidošanu valsts pārvaldes iestādē, kurā veic koordinācijas institūcijas pienākumus, lai nodrošinātu ekspertu un nozares profesionāļu līdzdalību publisko personu kapitālsabiedrību un kapitāla daļu pārvaldības procesā, tai skaitā izskatot koordinācijas institūcijas izstrādātos tiesību aktu projektus, politikas plānošanas dokumentu un vadlīniju projektus. Padome darbosies saskaņā ar tās nolikumu, kuru apstiprina koordinācijas institūcijas vadītājs. |
| 3. | Projekta izstrādē iesaistītās institūcijas | Saņemti Tieslietu ministrijas un Finanšu ministrijas atzinumi, kuros izteiktie iebildumi un priekšlikumi ņemti vērā. Viens Finanšu ministrijas iebildums ņemts vērā daļēji. |
| 4. | Cita informācija | Nav attiecināms. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publiskas personas kā kapitāla daļu un kapitālsabiedrību turētāji, publisko personu kapitālsabiedrības, publiski privātās kapitālsabiedrības un privātās kapitālsabiedrības, kurās kapitāla daļu īpašnieks ir publiskas personas |
| 2. | Tiesiskā regulējuma ietekme uz tautsaimniecību un administratīvo slogu | Ar tiesību aktu netiek radīts jauns administratīvais slogs, tiek nodrošināta Kapitālsabiedrību pārvaldības likumā noteikto uzdevumu izpilde.  Paredzama pozitīva ietekme uz tautsaimniecību, jo, ņemot vērā ārvalstu pieredzi līdzīgu pasākumu ieviešanā, paredzama pozitīva ietekme uz valsts budžetu, t.i., paredzami papildu ieņēmumi, piemēram, lielākas dividendes (aktīvu atdeves pieaugums) un ienākumi no iespējamās kapitāla daļu atsavināšanas (vērtības pieaugums), kā arī nodokļu maksājumiem, kas pilnībā atbilst sabiedrības interesēm.  Latvijas valstij pilnībā vai daļēji pieder ievērojams skaits kapitālsabiedrību, kam ir liela ietekme uz valsts ekonomiku un būtiska loma tautsaimniecībā. Valstij piederošo kapitālsabiedrību īpašumā ir ievērojami aktīvi un šo kapitālsabiedrību vidū ir lielākie darba devēji valstī. Tādēļ valstij ir nepieciešams regulāri sekot līdzi tai piederošo kapitālsabiedrību darbības rezultātiem, lai veicinātu atbildīgu, efektīvu un uz rezultātiem vērstu kapitālsabiedrību vadību, kā arī palielinātu kapitālsabiedrību vērtību nākotnē. Tāpat arī atsevišķu pašvaldību kapitālsabiedrību darbībai ir nozīmīga loma attiecīgas administratīvās teritorijas noteikta pakalpojuma sniegšanā. |
| 3. | Administratīvo izmaksu monetārs novērtējums | Ar tiesību aktu netiek radīts jauns administratīvais slogs, papildus administratīvo izmaksu nav |
| 4. | Tiesību akta projekta ietekme uz valsts budžetu un pašvaldību budžetiem | 2015.gadā un turpmākajos gados būs nepieciešams valsts budžeta finansējums likumā noteikto koordinācijas institūcijas uzdevumu izpildei. |
| 5. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015.gads** | | Turpmākie trīs gadi (Eiro) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. Valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | + 184  086 | +308 426 | +308 426 | +308 426 |
| 2.1. valsts pamatbudžets | 0 | + 184  086 | +308 426 | +308 426 | +308 426 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | - 184 086 | -308 426 | -308 426 | -308 426 |
| 3.1. valsts pamatbudžets | 0 | - 184 086 | -308 426 | -308 426 | -308 426 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | 0 | +184 086 | 0 | 0 | 0 |
| 5. Precizēta finansiālā ietekme: | X | 0 | -308 426 | -308 426 | -308 426 |
| 5.1. valsts pamatbudžets |  | 0 | -308 426 | -308 426 | -308 426 |
| 5.2. speciālais budžets |  | 0 | 0 | 0 | 0 |
| 5.3. pašvaldību budžets |  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
|  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Jaunās PKC funkcijas nodrošināšanai detalizēti aprēķini norādīti Ministru kabineta rīkojuma projektam „Par Pārresoru koordinācijas centra noteikšanu par valsts kapitālsabiedrību un valsts kapitāla daļu pārvaldības koordinācijas institūciju” pievienotajā anotācijā | | | | |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Vienlaikus ar noteikumu projektu nepieciešams atbalstīt:   1. MK rīkojuma projektu „Par valsts kapitālsabiedrību un valsts kapitāla daļu pārvaldības koordinācijas institūciju”; 2. Likumprojektu „Grozījumi likumā „Publiskas personas kapitāla daļu un kapitālsabiedrību pārvaldības likums””. |
| 2. | Atbildīgā institūcija | Pārresoru koordinācijas centrs |
| 3. | Cita informācija | Nav |

|  |  |  |
| --- | --- | --- |
| V. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| VI. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Pārresoru koordinācijas centrs. Atbalsta funkcijas, ņemot vērā PKC darbinieku skaita palielinājumu, papildus nepieciešamajā apjomā nodrošinās Valsts kanceleja |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | PKC funkcijas tiek papildinātas atbilstoši Publiskas personas kapitāla daļu un kapitālsabiedrību pārvaldības likumā noteiktajam. PKC būs nepieciešams pieņemt papildus darbiniekus koordinācijas institūcijas uzdevumu izpildes nodrošināšanai. |
| 3. | Cita informācija | Nav | |

Ministru prezidente L.Straujuma

Vīza:

Pārresoru koordinācijas centra vadītājs P.Vilks

28.04.2015 10:00

1149

V.Vesperis, 67082812

[vladislavs.vesperis@pkc.mk.gov.lv](mailto:vladislavs.vesperis@pkc.mk.gov.lv)